| **Adansonia za** |
| --- |
| Adansonia za |
| Xanthocyparis nootkatensisNėra esantys pavojuje, tačiau yra ar bus arti tos ribos netolimoje ateityje |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Dedešviečiai  *( Malvales)* |
| Šeima: | Bombakmediniai  *( Bombacaceae)* |
| Gentis: | Baobabas  *( Adansonia)* |
| Rūšis: | *Adansonia za*  *( Adansonia za)* |

 |
| Binomas |
| ***Adansonia za***Baill. 1888 |
| **Sinonimai** |
| * *Adansonia alba* Jum. & H.Perrier (1909)
* *Adansonia bozy* Jum. & H.Perrier (1910)
* *Adansonia za* var. *boinensis* H.Perrier
* *Adansonia za* var. *bozy*(Jum. & H.Perrier) H.Perrier
 |

***Adansonia za*** (angl. *Za Baobab*) – magnolijūnų (*Magnoliophyta*) skyriaus, bombakmedinių (*Bombacaceae*) šeimos, baobabų (*Adansonia*) genties lapus metantis medis.

Paplitimas ir augavietės
------------------------

Šis medis yra endeminis Madagaskaro saloje, kurioje yra labiausiai paplitusi baobabų genties rūšis. Natūraliai auga salos pietuose, vakaruose ir šiaurės vakaruose, nuo jūros lygio paviršiaus iki 800 m aukščio altitudžių. Paplitę salos sausose vietovėse, dygliuotų brūzgynų miškuose, savanose bei tarp įvairių sausų krūmokšnynų. Mėgsta augti saulėtose vietovėse ir gerai pralaidžiam dirvožemyje.

Požymiai
--------

Išvaizda labai panašus į *Adansonia madagascariensis* rūšį, nuo kurios sunkiai atskiriamas. Įprastai vienakamienis, cilindro ir šiek tiek į kamieno viršų siaurėjantis (žvakės formos) ar su labai storu (storiausia vieta kamieno viduryje), išsipūtusiu kamienu, primenančiu įprastos formos butelį, lapus metantis medis. Jo žievė pilka su šviesiai rudu-rožiniu atspalviu. Lapai susiformavę iš dar 5–8 pailgų 5-10 cm ilgio ir 1,5-2,5 cm pločio su per jų vidurį išilgai einančia pagrindine lapo gysla mažesnių lapelių, kuriuos jungia pagrindinis lapkotis. Žiedpumpuriai ilgi, žali. žiedai malonaus kvapo, geltoni, kuriuos apdulkina sfinksų šeimos drugiai ir *Lemur furcifer* rūšis. Žiedų vainikėlis 15-20 cm ilgio ir 1,2-1,5 cm pločio. Žiedo vainiklapiai 10-20 cm ilgio ir 1,2-1,5 cm pločio. Medžių žydėjimo periodas lapkričio - vasario mėnesiai. Jų vaisiai kiaušinio formos ar pailgi nuo 10 iki 30 cm ilgio, bei įprastai juodi.

Chromosomų skaičius: *2n = 48,88*.

### Matmenys

Tai viena masyviausių baobabų genties rūšių, bei turinti vieną storiausių kamienų tarp visų medžių rūšių Žemėje. Užauga nuo 5 iki 30 m aukščio ir iki 3-7 m skersmens kamienu.

* Storiausiu kamienu žinomas kaip *Ampanihy* baobabas - auga Acimo-Andrefano (*Atsimo-Andrefana*) regione, esančiame Madagaskaro salos pietvakariuose: jo apimtis 23 m, o skersmuo - 7 m. Tai masyviausias medis Madagaskare.

Ekologija
---------

Šie medžiai prieglobstis ir kaip maisto šaltinis daugeliui lemūrų, paukščių ir vabzdžių rūšių.

Panaudojimas
------------

Jo žievė, šaknys, lapai, vaisiai ir sėklos plačiai naudojami gydymui. Vaisių minkštimas, aliejingos (11%) sėklos bei jaunų sodinukų šaknys yra valgomi. Iš sėklų spaudžiamas aliejus, o iš medžio vidinės žievės dalies daromos labai patvarios virvės.

Kylantys pavojai
----------------

Pagrindinė kylanti grėsme, tai miškų kirtimai ir prastas savaiminis šių medžių atsikūrimas - sėklų daigumas dažnai nesiekia 10%.

Pavadinimas
-----------

Lotyniško rūšies pavadinimo autorius – *Henri Ernest Baillon*, gyvenęs 1827–1895 metais.

Nuorodos
--------

* Mokslinis lotynų kalba *Adansonia za* pavadinimas ir sinonimai per (theplantlist.org)[neveikianti nuoroda], (ipni.org), (tropicos.org) svetaines *anglų kalba*
* Papildomai apie *Adansonia za* pasiskaityti galima per database.prota.org Archyvuota kopija 2015-04-02 iš Wayback Machine projekto. arkive.org Archyvuota kopija 2012-11-04 iš Wayback Machine projekto. efloras.org, iucnredlist.org svetaines *anglų kalba*.
* Nuotraukos -->> 7 m kamieno skersmens medis[neveikianti nuoroda], žiedai ir lapai.

|  |  |
| --- | --- |
|  | **Vikiteka: Adansonia za** – vaizdinė ir garsinė medžiaga  |

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |